**Kevytyrittäjyys yhä merkittävämpi väylä työmarkkinoille: UKKO.fi:llä jo 50 000 käyttäjää**

* Ilman omaa y-tunnusta toimivien kevytyrittäjien määrän kasvu on kiihtynyt vuoden alusta lakimuutoksen vuoksi.
* Eniten UKKO.fi:n kautta laskuttavat siivoojat, valokuvaajat, muusikot, graafiset suunnittelijat ja rakennustyöntekijät.
* Tällä hetkellä nousussa oleviin ammatteihin kuuluvat mm. liikunnanohjaaja, kosmetologi, urheiluvalmentaja sekä freelance-toimittaja.

Suomen suosituin kevytyrittäjyyspalvelu UKKO.fi on ylittänyt 50 000 käyttäjän rajapyykin. UKKO.fi:llä on nyt enemmän käyttäjiä kuin muissa laskutuspalveluissa yhteensä.

Kevytyrittäjyyden kasvu on vain kiihtynyt kuluvana vuonna. Vuoden alusta voimaan astunut lakimuutos, joka sallii työttömän kokeilla yritystoimintaa neljän kuukauden ajan ilman pelkoa ansioturvan menetyksestä, on kiihdyttänyt UKKO.fi:n käyttäjien kasvuvauhdin noin 1800 uuteen kuukausittaiseen käyttäjään. Viime vuonna laskutuspalveluun tuli reilu tuhat uutta käyttäjää kuukaudessa.

”Osa käyttäjistämme täyttää aktiivimallin velvoitteen toimimalla kevytyrittäjänä. Matalan kynnyksen kevytyrittäjyys kannustaa myös kokeilemaan uusia polkuja, joista voi tulla vielä pitkä työura työttömyysjakson jälkeen”, UKKO.fi:n toimitusjohtaja **Aleksi Rautavuori** sanoo.

Vuonna 2012 perustetun UKKO.fi:n tavoitteena on ollut alusta alkaen tehdä lyhyisiinkin työkeikkoihin tarttumisesta vaivatonta ja siten auttaa kehittämään sekä laventamaan omaa ammattitaitoa.

”Harva meistä enää työskentelee läpi työuran yhdessä ja samassa tehtävässä. Tekemällä oppii, ja juuri siksi sivutoiminenkin omissa nimissä työskentely on tänä päivänä niin tärkeää. Samalla karsitaan harmaata taloutta, kun pienetkin keikat voi hoitaa lain kirjaimen mukaan mutkattomasti”, Rautavuori jatkaa.

UKKO.fi:n kautta tehdään kaikenlaista työtä, työnimikkeitä on jo yli 700. Palvelun kautta työskennellään eniten siivoojina, valokuvaajina ja muusikoina mutta myös lapsitulkkina, hedelmien kaivertajana ja merenneitoinakin. Pääosalle kevytyrittäjyys on sivutoimista mutta muutamalle kymmenelle prosentille käyttäjistä pääelinkeino.

Vuonna 2017 UKKO.fi:n kautta laskutettiin tehtyä työtä yhteensä 53 miljoonan euron arvosta.

"Kevytyrittäjyys on tuonut kotimaisille työmarkkinoille uuden väylän, jota yhä useammat käyttävät. Esimerkiksi sivutoimisena yrittäjänä työskentelyn voi aloittaa nopeasti, ja mikäli bisnesidea kantaa, niin skaalaaminen ylöspäin onnistuu sekin helposti", sanoo Suomen Uusyrityskeskukset ry:n toimitusjohtaja **Jari Jokilampi**.

Moni kevytyrittäjä unelmoi yrittäjyydestä. UKKO.fi:n tilastojen perusteella laskutuspalvelun käyttäjät perustivat Suomeen vuonna 2017 arviolta 860 uutta yritystä.

”Kevytyrittäjyys on kätevä ja yhä useamman mielestä paras tapa kokeilla omaa liikeideaansa ja kerätä kokemusta ennen oman yrityksen perustamista”, Rautavuori sanoo.

Kevytyrittäjä myy ja markkinoi itse oman työnsä, mutta käyttää laskuttamiseen laskutuspalvelua. UKKO.fi hoitaa paperityöt, kuten laskutuksen, perinnän, vakuutukset, kulukorvaukset, palkanmaksun, verotuksen, eläkeasiat ja raportit sekä näihin liittyvän neuvonnan.

**UKKO.fi:n suosituimmat ammatit suuruusjärjestyksessä:**

|  |
| --- |
| 1. Siivooja2. Valokuvaaja 3. Muusikko4. Graafinen suunnittelija5. Rakennustyöntekijä6. Liikunnanohjaaja7. Kouluttaja8. Kosmetologi 9. Hieroja10. Kirvesmies (rakennus, kiinteistönkorjaus) **Eniten UKKO.fi:n käyttäjiä, suuruusjärjestyksessä:**1. Helsinki2. Espoo3. Tampere4. Vantaa5. Turku 6. Oulu 7. Jyväskylä8. Lahti9. Kerava10. Tuusula  |

**Lisätietoja:**

Aleksi Rautavuori, UKKO.fi:n toimitusjohtaja
040 631 7141
aleksi.rautavuori@ukko.fi

Piia Peiponen, viestintäpäällikkö
050 313 4164
piia.peiponen@ukko.fi